Berlingske Tidende, 1836-09-02
Frankerig. Kongen af Neapel var den 24de August afreist fra Paris, og havde i Sinde at indskibe sig i Toulon. Hr. Thiers's Conseil-Præsidentskab er forbi. Grunden hertil synes at maatte søges deri, at Erindringer fra hans tidligere demoratiske Periode have bevæget ham til den Paastand, at man ikke skulde behandle det constitutionelle Spanien mindre venskabeligt end det af det kongelige Statut beherskede. Begivenheden fortælles saaledes: General Bugeauds egenmægtige Tilbagekaldelse fra Africa, for at overtage en Commando i Spanien, saavelsom General Lebeaus Proclamation, hvori der paa en Maade antydes, at hans Sendelse kun var et Forbud for den franske Regjerings besluttede fjernere Jnterventionsskridt, hvilken Proclamation man tilskrev Hr. Thiers's Jnstructioner, havde ved Hoffet paadraget denne heftig, Dadel. Med Ærgrelse maatte han finde sig i, at "Moniteuren" desavonerede hiin hemmelige Aand i Lebeaus Proclamation. Dette saavelsom Vægringen ved at udføre hans Forslag om en Gesandts øieblikkelige Udnævnelse ved det spanske Hof, i Hr. Raynevals Sted, foranledigede ham til, under Haanden at gjøre Aftale med hans samtlige Colleger, dog med Undtagelse af Hr. Montalivet og Hr. d'Argout, hvilken sidste opholdt sig i Pyrenæer Badene. Han forestillede dem, at Kongens Hensigt ik ud paa, aldeles at slaae Haanden af Spanien og at overlade det til sin egen Skjæbne. Men for Ministrene hos en Nation, der i Gierningen havde anerkjendt Folkets Souverainetet, sømmede det sig ikke, at unddrage en anden Nation deres Venskab, fordi denne havde hyldet det samme Princip. Saaledes lykkedes det ham, at bringe de Herrer Maison, Duperre, PassySauzet og Pelet til den Erklæring, at de med ham vilde blive i eller forlade Cabinettet. Denne Beslutning tilkjendegaves i en Cabinets-Forsamling, den 25de f. M. om Morgenen, Hr. Montalivet, Kongens Fortrolige, og uden Videre lod Hr. Thiers i "Journal de Paris's" Aftenblad indrykke, at sex Ministre havde indgivet deres Afskeed. Jmidlertid havde Hr. Montalivet aflagt Kongen Beretning om hine Beslutninger, og man søgte at forpurre Hr. Thiers's Plan. J dette Øiemeed gik General Athalin til hine fem Ministre, ikke til Hr. Thiers, hvilke ligeledes stode i Begreb, med at begive sig til Neuilly, for at udføre den trufne Aftale. Han erklærede dem, at Rygtet om deres Forehavende var gaaet forud for sammes Fuldbyrdelse, og derfor havde Kongen sendt ham, for at afholde dem fra et overilet og umotiveret Skridt. Thi det var ikke det spanske Spørgsmaal alene, der gjorde Hr. Thiers's Udtrædelse nødvendig, meget meere havde han rodet op i en Mængde Spørgsmaal, angaaende Udlandet, uden at drage sine Colleger til Raads, og altsaa uden at nogen Dadel kunde ramme disse. Om Forholdet til Spanien kunde man senere underhandle, da det for Øjeblikket var nok, at man havde bestemt sig for Principet af Jkke-Jntervention, hvormed det dog ingenlunde var sagt, at videre Begivenheder ei skulde kunne bevirke nogen Forandring. herri. Disse Erklæringer bevægede Ministrene til, foreløbigen at udsætte Fuldbyrdelsen af deres Aftale indtil Dagen efter. Da man ikke saae nogen af dem indtreffe i Neuilly, var man overtydet om, at General Athalins Mission havde havt et heldigt Udfald, og man underrettede strax de andre Journaler om, at det Jntet havde at betyde med de øvrige Ministres Dimission. Hr. Thiers maatte derpaa i "Moniteuren" af 26de forrige Maaned læse, at kun han selv havde indgivet sin Afsked. Det hedder nu almindeligt, at hele Cabinets-Forandringen vil indskrænke sig til at Hr. Mole i Hr. Thiers's Sted overtager Cabinets=Præsidiet; Hr. Mole har allerede været hos Kongen i Neuilly. Det mangler imidlertid heller ikke paa lange Navnelister af det nye Cabinets formodentlige Medlemmer. Skulde Kongen ikke blive enig med Hr. Mole, vil sandsynligviis en af de nuværende Ministre, maaskee Marschal Maison, overtage Præsidiet. Men under alle Omstændigheder – hedder det – vilde man med et saaledes sammensat Cabinet ikke komme længere, end til næste Kammer-Session, hvilken rigtignok endnu er langt borte, og indtil da kunne mangehaande Begivenheder give Rum for mangfoldige andre Muligheder.